Publication: Magyar Közlöny
Issue: MK-2001-129 (Year: 2001, Number: 129)
Era: 1990-2004
Section: aki a mezőgazdasági termelők agrártámogatás igénybevételével összefüggő adatszolgáltatásáról és nyilvántartásba vételéről szóló 236/1998. (XII. 30.) Korm. rendelet
Paragraph Index: 649

5. § A megyei földművelésügyi hivatalok a beérkezett és elfogadott igénylések alapján összesítik a támogatható területeket, és ennek összesítőjét írásban 2001. december 5-ig beérkezőleg megküldik a Földművelésügyi és Vidékfejlesztési Minisztérium Agrárrendtartási Hivatalának (a továbbiakban: ARH). A beérkezett adatok alapján az ARH meghatározza az egy négyzetméter termő almaültetvényre jutó támogatás mértékét, melynek összege azonban négyzetméterenként a 8,00 forintot nem haladhatja meg. A támogatás egy négyzetméter területre eső összegéről szóló döntést az ARH írásban megküldi a megyei földművelésügyi hivataloknak 2001. december 6-ig.

Source: https://magyarkozlony.hu/hivatalos-lapok/a56445a1845085eb0116ed645caa0000651572a1/dokumentumok/f1643d105fb52fa3d05cfee733a92ae4ff23ba60/letoltes